เหตุโทรมหญิงและฆ่าคนที่หาถรัส พ.ศ. 2563

เมื่อวันที่ 14 กันยายน 2020 เด็กหญิงชาวทลิตคนหนึ่งถูกข่มขืนหมู่โดยชายวรรณะที่สูงกว่าสี่คน ในอำเภอหาถรัส รัฐอุตตรประเทศ ประเทศอินเดีย หลังความพยายามช่วยชีวิตเธอยาวนานกว่าสองสัปดาห์ เธอได้เสียชีวิตลงที่โรงพยาบาลแห่งหนึ่งในเดลี

พี่/น้องชายของเหยื่ออ้างว่าไม่มีการจับกุมชายผู้กระทำผิดทั้งสี่ในสิบวันแรกตั้งแต่เหตุข่มขืนเกิดขึ้น นอกจากนี้ภายหลังเหยื่อเสียชีวิต ร่างของเธอถูกนำไปเผาโดยเจ้าหน้าที่ตกรวจโดยปราศจากการรับทราบของครอบครัว ต่อมาตำรวจได้ออกมาปฏิเสธข้ออ้างนี้

เหตุการณ์นี้และการรับมือของเจ้าหน้าที่ที่เกิดขึ้นได้รับความสนใจอย่างมากในโลกโซเชียลมีเดียรวมถึงถูกประณามอย่างรุนแรงทั่วประเทศ รวมถึงได้นำไปสู่การประท้วงขับไล่คณะรัฐบาลประจำรัฐอุตตรประเทศของโยคีอาทิตยนาถ โดยนักกิจกรรมและฝ่ายตรงข้ามรัฐบาล

เหตุการณ์
เมื่อวันที่ 14 กันยายน 2020 ผู้เคราะห์ร้าย เด็กหญิงอายุ 19 ปี ชนชั้นทลิต กำลังเก็บเกี่ยวผลิตผลทางปศุสัตว์ในไร่แห่งหนึ่งก่อนที่จะถูกลากด้วยทุปัตตาซึ่งถูกนำไปรัดคอเธอ ส่งผลให้สันหลังของเธอได้รับบาดเจ็บระหว่างเธอถูกลาก เด็กหญิงชาวทลิตได้ถูกข่มขืนหมู่ (gang-raped) โดยชายสี่คนจากวรรณะราชปุต เธอถูกทิ้งไว้พร้อมอาการอัมพาตจากการบาดเจ็บอย่างรุนแรงของสันหลัง ที่ซึ่งต่อมาแพทย์ผู้ทำการรักษาระบุว่ารุนแรงถึงขั้นที่อาจจะเป็นการบาดเจ็บถาวร ผู้กระทำผิดได้พยายามรัดคอ (strangulate) ของเหยื่อและเธอพยายามขัดขืนการข่มขืนของพวกเขา เสียงกรีดร้องและร้องไห้ของเธอได้ต่อมาถูกค้นพบโดยแม่ของเธอภายในไร่ เธอได้ถูกนำตัวส่งไปยังสถานีตำรวจจันทปา (Chand Pa police station) ที่ซึ่งเจ้าหน้าที่ตำรวจจันทปาต่อมาได้ปฏิเสธและกล่าวหาว่าเธอได้ทำให้พวกเขาต้องอับอาย ("humiliated") The police registered a complaint on 20 September. ต่อมาเหตุการณ์นี้ได้ถูกลงทะเบียนโดยเจ้าหน้าที่ตำรวจในวันที่ 22 กันยายน

เหยื่อได้ถูกนำส่งเข้าโรงพยาบาลวิทยาลัยแพทยศาสตร์ชวาหรลาล เนห์รู อลีครห์เป็นที่แรก 15 วันก่อเธอเสียชีวิตด้วยอาการสันหลังเสียหายอย่างรุนแรง ต่อมาเธอได้ถูกส่งตัวไปยังโรงพยาบาลซาฟดาร์จุงในเดลี ที่ซึ่งอาการของเธอแย่ลงเรื่อย ๆ เจ้าหน้าที่ตำรวจระบุว่าเธอถูกรัดคอด้วยทุปัตตา เธอได้เสียชีวิตลงในวันที่  29 กันยายน 2020

การผ่าขันสูตรได้ระบุว่าเหยื่อได้เสียชีวิตด้วย "อาการบาดเจ็บที่สันหลังส่วนคอ (cervical spine) จากแผลบาดเจ็บที่เกิดจากแรงทู่ ๆ (blunt-force trauma)" และการพยายามแขวนคอเธอนั้นไม่ใช่สาเหตุการเสียชีวิตของเธอ รายงานชิ้นสุดท้ายภายหลังการเสียชีวิตของเธอระบุว่าพบ "รอยฉีกขาดเดิมในพื้นที่ลับ, แต่ไม่มีการข่มขืนเกิดขึ้น"

เมื่อข่าวเกี่ยวกับเธอได้ถูกเผยแพร่ครั้งแรกผ่านทางโซเชียลมีเดีย เจ้าหน้าที่ตำรวจอัคระ, ผู้พิพากษาศาลอำเภอหาถรัส และกรมประชาสัมพันธ์รัฐอุตตรประเทศ ระบุว่าเป็น "ข่าวปลอม" ต่อมาเจ้าหน้าที่ตำรวจอาวุโสรัฐอุตตรประเทศได้อ้างว่าไม่พบอสุจิในตัวอย่างตามรายงานนิติเวช และคนบางส่วนได้พยายาม "บิดเบือน" เหตุการณ์เพื่อก่อความแตกแยกและ "ความตรึงเครียดระหว่างวรรณะ" เจ้าหน้าที่ยังอ้างว่าผลชันสูตรพลิกศพของโรงพยาบาลแห่งหนึ่งในเดลีระบุว่าเธอไม่ได้ถูกข่มขืน อย่างไรก็ตามได้มีผู้ออกมาวิพากษ์วิจารณ์ว่าตัวอย่างที่อ้างมานั้นไม่เป็นที่น่าเชื่อถือ แนวทางปฏิบัติสากลระบุว่าการตรวจเชื้ออสุจิจะสามารถกระทำได้ไม่เกินสามวันหลังเกิดเหตุ

การตอบสนอง 
เหตุการณ์นี้และการรับมือของเจ้าหน้าที่ที่เกิดขึ้นได้รับความสนใจอย่างมากในโลกโซเชียลมีเดียรวมถึงถูกประนามอย่างรุนแรงทั่วประเทศ รวมถึงได้นำไปสู่การประท้วงขับไล่คณะรัฐบาลประจำรัฐอุตตรประเทศของโยคีอาทิตยนาถ โดยนักกิจกรรมและฝ่ายตรงข้ามรัฐบาล

อดีตประธานคองเกรส ราหุล คานธี และเลขานุการใหญ่ ปริยังกา คานธี ได้ถูกข่มขู่ คุกคาม และคุมขังโดยเจ้าหน้าที่ตำรวจรัฐอุตตรประเทศ ระหว่างทั้งสองพยายามเดินทางไปยังหมู่บ้านที่เกิดเหตุทางเท้า หลังรถยนต์ของทั้งสองถูกเจ้าหน้าที่หยุดบนทางด่วน

รายงานบางฉบับระบุว่ากลุ่มที่ซึ่งเรียกตนเองว่า "ราษฏริยสวรรณบริษัท" (Rashtriya Savarna Parishad; บริษัท[กลุ่มคน]ของราษฎรสวรรณะ[ผู้มีวรรณะ]) ได้ออกมาสนับสนุนผู้กระทำผิด และบางรายงานระบุอย่างเป็นนัยว่ากรณีนี้มีตำรวจเข้ามาเกี่ยวข้องอย่างไม่ต้องสงสัย

 อ้างอิง 

หมวดหมู่:ประเทศอินเดียในปี พ.ศ. 2563
หมวดหมู่:การข่มขืนในประเทศอินเดีย
หมวดหมู่:รัฐอุตตรประเทศ
หมวดหมู่:ฆาตกรรมในประเทศอินเดีย
หมวดหมู่:ความรุนแรงต่อสตรี